Az Eötvös Loránd Tudományegyetem Egyetemi

Hallgatói Önkormányzatának

2017-es évre vonatkozó költségvetési beszámolója

A költségvetés rövid ismertetése: Az ELTE HÖK központi költségvetési keretét az ELTE HÖK Alapszabály 3. számú mellékletének értelmében az adott évre kell meghatározni. Ez az összeg a 2017-es évben 140.897.789. Ft volt, melyet az ELTE HÖK Küldöttgyűlése 2017. májusi küldöttgyűlési ülésén jóvá is hagyott.

ELTE HÖK 2017. évi központi költségvetésének összetétele:

2017-es forrás 140.897.789. Ft

2016-ról áthozott maradvány 24.017.220. Ft

**Összesen: 165.311.980. Ft**

Az ELTE HÖK központi (T0400-as funkcióterület) keretének gazdálkodása költségtípusok szerint:

Személyi kiadások 4.397.505. Ft

Hallgatói ügyfélfogadó és szolgáltató iroda 3.111.677. Ft

Fejlesztések 4.396.115. Ft

Rendezvények 69.708.164. Ft

Képzések 20.168.624. Ft

Érdekképviselet 8.633.172. Ft

Nyomdai költségek 6.261.054. Ft

PR 4.460.939. Ft

Hallgatói munka kifizetése 21.487.740. Ft

**Összesen 142.624.990. Ft**

**2018-as évre átvitt maradvány 23.352.105. Ft**

Költségtípusok részletezése

1. Személyi kiadások

 Az EHÖK-nek másfél közalkalmazottja van. Kutas Viktória irodavezető, aki felelős az iroda vezetéséért, illetve a közbeszerzésekért.. A rektori pályázatokhoz kapcsolódó ügyintézésért pedig Kolozs Anikó felelős, akinek ezért a többletfeladatért járó fizetését szintén erről a sorról fizetjük.

Kiadások: 4.397.505. Ft

1. Iroda

Irodaszer

 A napi munkához elengedhetetlen, hogy az irodák fel legyenek szerelve a megfelelő irodaszerekkel. Az irodaszerek esetén a papír-írószer és a tonerek a legjelentősebb beszerzett tételek. A részönkormányzatok és az EHÖK irodája is törekszik a takarékosságra és a környezettudatosságra, belső használatú anyagok gyakran korábban már használt papírok üres oldalára kerülnek kinyomtatásra. Az elektronikus ügyintézés terjedése is segíti a takarékoskodást. Jelentősebb irodaszer-beszerzés került kiírásra a tavalyi évben, ezt igénybe véve egy nagyobb beszerzést bonyolítottunk le.

Kiadások: 3.111.677. Ft

1. Fejlesztések
* Számítástechnikai fejlesztések

Ugyanígy a 2016-os évben is sor került az informatikai közbeszerzésre, amire a HÖK is egy nagyobb volumenű beszerzési igényt adott le. Több laptop, projektor, kiegészítő eszköz került beszerzésre.

* Irodabútor

Ugyanakkor irodabútorokkal is gazdagodtunk, két részönkormányzat több mint félmillió forint értékben. Hintaágy, babzsák-fotel, a hallgatók kényelmét szolgáló alkalmatosságok kerültek beszerzésre.

* Nyomtatók

Egy nyomtatót vásároltunk a PPKHÖK részére.

* Honlap-fejlesztés

Folyamatban van az ELTE HÖK mobilapplikációjának fejlesztése, erre majdnem egymillió forintot költöttünk.

Számítástechnikai fejlesztések kiadásai: 2.369.128. Ft

Irodabútor kiadásai: 1.169.836. Ft

Nyomtatóra költött összeg: 130.711. Ft

Mobilapplikáció fejlesztése: 726.440. Ft

1. Rendezvények
* Gólyatáborok

Idén is a rendezvények kerültek a legtöbbe a Hallgatói Önkormányzat számára. A gólyatábori költségek a legjelentősebbek ezek közül, a közös költségeken és a kiíráson túl utaztatásra költöttünk a legtöbbet.

* Egyéb rendezvények

A gólyabálok, felezőbulik, kari napok, gólyahajók és egyéb rendezvények is hatalmas mennyiségű összeget emésztettek fel, azonban ezek a rendezvények színvonalasak, sok hallgatót megmozgató rendezvények voltak. Természetesen a költségeink nagyságrendekkel kisebbek lehetnének, de a rendkívül magas reprezentációs adó ebben

meggátol minket.

Gólyatáborok kiadásai: 30.026.150. Ft

Egyéb rendezvények kiadásai: 39.682.014. Ft

1. Képzések, felkészítések
* Vezetőképzők, mentortáborok, animátorprogramok

Idén is nagyon fontosnak tartottuk a HÖK tisztségviselőinek és egyéb tagjainak megfelelő felkészítését az aktuális hallgatói problémákra, kérdésekre. Miután egész egyetemi pályafutásuk alatt végigkísérjük őket mentorok, animátorok illetve szakos hallgatói érdekképviselők segítségével, ezek megfelelő felkészültsége rendkívül fontos.

Vezetőképzők, mentortáborok, stb. kiadásai: 20.168.624. Ft

1. Érdekképviselet
* Országos szint

Büszkén mondhatjuk, hogy az ELTE HÖK az egyik leglelkesebb Önkormányzat, ha országos érdekképviseletről van szó. A Hallgatói Önkormányzatok Országos Konferenciájának összes vezetőképzőn és közgyűlésen jelen vagyunk, tevékeny jelenlétünkkel építjük a hazai felsőoktatás színvonalát.

* Egyéb érdekképviseleti fórumok

A külföldi és külhoni utak is megjelentek idén a HÖK-ben csakúgy, mint a költései sorában. A HÖK képviselte idén az ELTÉ-t a nemzetközi felsőoktatási konferencián Rómában, valamint a Bárczi HÖK tagjai Szerbiába, a Vajdaságba is ellátogattak.

Az ELTE HÖK valamint a Bárczi HÖK képviseltette magát az EFOTT fesztiválon is egy kitelepülés kíséretében, ami rekrutációs szempontból volt főleg jelentős.

HÖOK közgyűlések, vezetőképzők, programok kiadásai: 7.223.108. Ft

Egyéb érdekképviseleti fórumok kiadásai: 1.410.064. Ft

1. Nyomdaköltségek
* Kari lapok

Idén is havonta jelentek meg a részönkormányzatoknál a különböző kari lapok, erre kb 4,5 millió forintot költöttünk. Ebben az összegben még nincsenek benne az újságírók fizetései, ami azért jelentősen megdobja az összköltséget.

* Egyéb kiadványok

Jó hír, hogy rengeteg részönkormányzatnál különböző tájékoztató anyagok is jelennek meg, külügyi, tudományos, kulturális, sport témakörben, ami megkönnyíti a hallgatók eligazodását az ELTE pályázati rendszerében.

* Egyéb nyomtatványok

Plakátokra is költöttünk, azonban a többi költésünkhöz képest ez elhanyagolható.

Kari lapok költségei: 4.557.874. Ft

Egyéb kiadványok költségei: 1.010.013. Ft

Egyéb nyomtatványok költségei: 693.167. Ft

1. Reprezentációs költségek

A Hallgatói Önkormányzat számára a tavalyi évben jelentős pénzmennyiséget költött reprezentációs célokra, póló, mappa, jegyzetfüzet rendelésekkel. Az egységes kép, a kapcsolatok és a külső kommunikáció szempontjából rendkívül fontosak ezek a termékek.

PR költségek: 4.460.939. Ft

1. Iskolaszövetkezeti kifizetések

A 2017-es évben a Hallgatói Önkormányzat kb 900 hallgatót fizetett ki a rendezvényeken való munkáktól kezdve az újságíráson, tördelésen, grafikai munkákon keresztül egészen a rekrutációs eseményeken való tájékoztatásig.

Hallgatói munkabér: 21.487.740. Ft

Budapest, 2018.03.02.

Czinege András s.k.

gazdasági alelnök

ELTE HÖK